- Hindi News
- लुधियाना में भी पत्नी का कत्ल कर इल्जाम किसी और पर लगाया
लुधियाना में भी पत्नी का कत्ल कर इल्जाम किसी और पर लगाया
लुधियाना. शहर के डाबा इलाके में भी एक व्यक्ति ने अवैध संबंधों के शक में पत्नी की हत्या कर दी। वारदात के बाद 8 घंटे बाद ही पुलिस ने आरोपी विजय को गिरफ्तार कर लिया। इसके बाद भी आरोपी ने कत्ल का आरोप रंजिशन इलाके के चार लोगों पर लगा दिया। पुलिस ने उन्हें भी हिरासत में ले लिया। आरोपी विजय और उसकी मां के बार-बार बदलते बयानों से पुलिस को शक हुआ। सख्ती से पूछताछ की तो सारा सच उगल दिया। आरोपी की मां सरोज रानी होमगार्ड रह चुकी है। पूछताछ में विजय ने बताया कि उसकी डेढ़ साल पहले जगराओं की जसप्रीत कौर से लव मैरिज हुई थी। शादी के कुछ समय बाद उसे शक हुआ कि जसप्रीत के किसी से अवैध संबंध हैं। इसको लेकर दोनों में मनमुटाव रहने लगा। शनिवार शाम फिर दोनों में बहस हुई। रिश्तेदारों ने शांत करवा दिया। विजय ने बताया कि इसके बाद दोनों छत पर सोने चले गए। रात 10 बजे फिर बहस हो गई। जसप्रीत घर छोडऩे की धमकी देकर जाने लगी। इससे गुस्साए विजय ने जसप्रीत पर तेजधार हथियार से हमला कर दिया। घायल जसप्रीत को वह अपने जीजा के साथ मोटरसाइकिल पर अस्पताल ले गया। जहां से उसे सीएमसी रैफर कर दिया। वहां उसकी मौत हो गई।
tgl_Latn hin_Deva hin_Deva hin_Deva